Ferit un motorista en un accident a l'entrada de Sabadell - Diari de Sabadell
Ferit un motorista en un accident a l’entrada de Sabadell
Un motorista de 30 anys va resultar ferit dilluns al matí a la confluència amb el carrer de Rovira i Virgili amb la Gran Via, a l’entrada de Sabadell. Segons apunten fonts policials, la moto va xocar amb un turisme, sense que hagin transcendit les circumstàncies en què es va donar l’accident.
El ferit va ser traslladat a l’Hospital Taulí per a la seva valoració. Hi van intervenir una dotació dels bombers i una ambulància del Sistema d’Emergències Mèdiques (SEM), que va traslladar el ferit, i dues unitats de la Policia Municipal.
Temes:accident, carrer Rovira i Virgili, gràcia, successos, trànsit
Del 26 al 29 de febrer, els indecisos tenen una cita a Fira Sabadell amb el certamen ‘Apropa’t a l’FP’